Gumpert Apollo nimi peaks  olema autohuvilistele sama tuttav kui Adrian Sutili nimi vormelihuvilistele. Vormel 1 piloot Sutil oli üks neljast sõitjast, kes täna kurikuulsas "Rohelise põrgus" ehk Nürburgringi rajal oma 4,2liitrise V-8 kahe turboga mootoriga varustatud 700hobujõulise Gumpert Apollo võimeid proovile panid. Kahjuks lõpes tänane päev F1 piloodi jaoks pisut õnnetult, kui ta Apolloga rajalt välja sõitis ja auto esiosa lõhkus. Vigastused tunduvad olevat peamiselt küll kosmeetilist laadi, kuid auto tuli treileriga ära vedada  ning katkiste hammastega juhil väike jalgsimatk ette võtta..